paragraph_text: Selo Miši smješteno je 750-850 m iznad mora, ima oštru kontinentalnu klimu koju donekle ublazava prodor toplog juga i jezero Buško Blato. Tijekom stoljeća smjenjivat će se ovdje i Rimljani i starohrvatski vladari, no od XIV. stoljeca širenjem Bosne postadoše prostrani dijelovi južne Hrvatske i do danas ostaše u Bosni i Hercegovini. 1400. god. Darovnica bosanskoga kralja Stjepana Ostoje prvi put spominje ime sela Miši («Miss»). U Mišima se nalazi mnoštvo stećaka, mašeta, u gotovo ne prekinutom nizu pricaju o bogatoj povijesti ovoga kraja. 1723. god. selo Miši spominje se kao prvo sjedište prostrane livanjske zupe. 1746. godine sjedište župe za cijelo Livanjsko polje preneseno iz Miša u Vidoše. U selu se nalaze i dva katolička groblja: Petrića i Kliško, oba groblja imaju kapelice. U selu se nalaze dva nadaleko čuvena izvora «ladne vode»: Svekar i Vojvodinac. Danas u selu ima oko 150 hrvatskih katoličkih obitelji.